Terje Tønnesen

Terje Tønnesen (født 27. februar 1955 i Oslo) er en norsk fiolinist og konsertmester.Terje Tønnesen - kammerorkesteret.noTerje Tønnesen - Store norske leksikonTerje Tønnesen- Norsk biografisk leksikon

Etter debut i Oslo (1972) studerte han et år på Østlandets Musikkonservatorium med filharmonikeren Kaare Sæther som hadde vært hans fiolinlærer i åtte år. Deretter studerte han hos professor Max Rostal (1905-1991) ved Bern musikkonservatorium i Sveits i fem år. Fra 1977 til 2021 var han konsertmester og kunstnerisk leder for Det Norske Kammerorkester, i flere år i samarbeid med Iona Brown.Hilde Bjørhovde: Bruker bystøy og bjeffende musikere for å gi publikum et sjokk - Portrettintervju i Aftenposten 28. augustr 2021Frida Fliflet: Terje takker for seg - Klassekampen/Musikkmagasinet 30. august 2021 Han var 1. konsertmester i Oslo Filharmoniske Orkester fra 1983 til 2020Marit Gaasland: 37 år som konsertmester er over. - Oslo Filharmonien/ofo.no 2020 og er hedersmester i det svenske Camerata Roman og Camerata Nordica (1997–2016).

Internasjonalt har han samarbeidet med storheter som Mstislav Rostropovitsj (bl.a. i Frankrike 1983), Maurice André og James Galway. I andre sjangere nevnes solist i komposisjonen Jubilee til Kongsberg Jazzfestival (1994), samt bidrag til utgivelser med jazzgitaristen Terje Rypdal.

Som komponist har han bidratt til flere oppsetninger ved Det Norske Teater.

Tønnesen ble i 2015 utnevnt til ridder av 1. klasse av St. Olavs orden.

 Utgivelser 
 Attack! (Victoria, 1994).  Med Helge Iberg på piano, Alfred Janson trekkspill, Aage Kvalbein cello og Paolo Vinaccia perkusjon.  Musikk av George Gershwin, Cole Porter, Thad Jones og Kurt Weill
 Grieg, complete violin sonatas (Simax, 2001).  Med Einar Henning Smebye
 Musikk av Sigurd Lie (2L, 2004).  Med Kristiansand Symfoniorkester.
 Utmerkelser 
 Griegprisen 1979 for sin fremføring av Bachs Chaconne under Festspillene i Bergen
 Musikkritikerprisen 1979/80
 Oslo bys kulturpris 2002
 Årets utøver 2007, utkåret av Norsk Komponistforening
 Referanser 

Kategori:Norske fiolinister
Kategori:Personer fra Oslo
Kategori:Fødsler i 1955
Kategori:Riddere av 1. klasse av St. Olavs Orden